Public procurement notice: Contract Notice
Published: 2020-03-02
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 34100000 | 34114000: Special-purpose vehicles | 34114200: Ambulances | 34114400: Vans | 34136200
Estimated value:  DKK
Submission deadline: 2020-03-26
Award criteria: The most economic tender
EU fund: ESF

Technical requirements: Rigspolitiet udbyder hermed rammeaftale om levering af henholdsvis minibusser og kassevogne, inklusiv opbygning, service- og værkstedsydelser samt reservedele, sliddele og komponenter. Udbuddet omfatter 2 delaftaler. Delaftale 1 omfatter minibusser og delaftale 2 omfatter kassevogne.
Rammeaftalernes samlede forventede værdi forventes at udgøre 111 000 000 DKK for delaftale 1 for både levering af køretøjer, opbygning og vedligehold af køretøjerne i rammeaftalernes løbetid inklusiv optioner.
Rigspolitiet udbyder hermed rammeaftale om levering af henholdsvis minibusser og kassevogne, inklusiv opbygning, service- og værkstedsydelser samt reservedele, sliddele og komponenter.
Rigspolitiet har vedtaget en ny anskaffelsesstrategi på køretøjsområdet, der indebærer at køretøjer (grundkøretøj), opbygning og efterfølgende service og vedligehold af køretøjet udbydes samlet.
Det vil være et mindstekrav i delaftale 1 at køretøjet skal være en minibus med plads til 8 voksne personer inklusiv fører. Køretøjet skal leveres med 2 enkeltstående forsæder, have tophængt bagklap og have en tilladt totalvægt på max. 3 500 kg.
Det vil være et mindstekrav i delaftale 2 at køretøjet skal være en kassevogn med 2 enkeltstående forsæder og have en tilladt totalvægt på max. 3 500 kg.
Det vil for begge delaftaler være et krav, at leverandøren kan levere et færdigt opbygget køretøj (grundkøretøj inklusiv opbygning). Opbygningen består af montering og levering af politispecifikke komponenter (herunder radio, blink, sirener mv.) samt en simpel eftermontering af udstyr (fx bagagerumsgitter i minibus, og reol og skuffearrangement i kassevogn), således at køretøjet med opbygning kan anvendes til politi-operative formål. Kunden skal derudover have mulighed for at anskaffe politispecifikke komponenter samt eftermonteret udstyr (dvs. uden at købe et køretøj), til brug for kundens opbygning af kundens andre køretøjer.
Derudover vil det være et krav, at leverandøren kan yde service- og værkstedsydelser på de tilbudte køretøjer i landets 12 politikredse. Der stilles ligeledes krav om, at leverandøren har direkte adgang til producentens eller dennes repræsentants relevante systemer og informationer, test-, kalibrerings- og diagnoseværktøj i forhold til det tilbudte køretøj i forbindelse med levering af service- og værkstedsydelser.
Leverandøren skal endvidere kunne levere de til grundkøretøjet tilhørende reservedele, sliddele, dæk mv.
Rammeaftalen om levering og opbygning af køretøjer regulerer kundens anskaffelse af køretøjer med og uden opbygning og rammeaftalen om levering af service og vedligehold af køretøjer regulerer kundens anskaffelser af service- og værkstedsydelser samt reservedele, sliddele og komponenter.
Kunden har option på forlængelse af rammeaftalen om levering af service og vedligehold af køretøjerne, ud over rammeaftalens ordinære løbetid på syv (7) år, således at disse service- og værkstedsydelser samt reservedele, sliddele og komponenter leveres af leverandøren i relation til det enkelte køretøj, anskaffet under rammeaftale om levering og opbygning af køretøjerne, i 7 år regnet fra første indregistrering af det enkelte køretøj.
Ansøger skal være opmærksom på at ordregiver stiller en række sociale og etiske krav vedrørende menneskerettigheder, herunder arbejdstagerrettigheder, miljø og anti-korruption. Disse krav fremgår af bilag til rammeaftalerne. Derudover er der i rammeaftalerne stilllet krav iht. iLO-konventionen 94 om arbejdsklausuler i offentlige kontrakter og cirkulære nr. 9471 af 30.6.2014.
Det bemærkes, at tilbudsgiver og de enheder, som tilbudsgiver baserer sin økonomiske og finansielle formåen på, hæfter solidarisk for rammeaftalernes gennemførsel.
Det vil være et krav, at tilbudsgiver inden aftaleindgåelse fremlægger straffeattester på det personale, som skal levere service- og værkstedsydelser under rammeaftalen, således at kunden, ud fra et sikkerhedsmæssigt synspunkt, kan vurdere, hvorvidt det vil være forsvarligt at en eller flere af leverandørens personale håndterer kundens køretøjer.
Ansøgeren skal i sin anmodning om prækvalifikation indlevere en underskrevet tro- og love-erklæring om, at ansøger ikke befinder sig i nogen af de i forsvars – og sikkerhedsdirektivet art. 39, stk. 1 og 2 nævnte situationer. Appendiks 3 skal udfyldes og underskrives af en hos ansøgeren tegningsberettiget person.

Eligibility requirements: Ansøgeren skal i sin anmodning om prækvalifikation udfylde og underskrive appendiks 4. Ansøger skal i appendiks 4 angive ansøgers egenkapital, samlede aktiver samt soliditetsgraden for det senest disponible regnskabsår, afhængigt af hvornår ansøger blev etableret eller startede sin virksomhed, hvis tallene for denne omsætning foreligger. Appendiks 4 skal udfyldes og underskrives af en hos ansøgeren tegningsberettiget person. Ansøger bedes være særligt opmærksom på, at appendiks 4 skal vedlægges relevant dokumentation for virksomhedens økonomiske og finansielle formåen. Dokumentation kan almindeligvis føres ved at vedlægge en erklæring fra revisor eller virksomhedens årsregnskab eller uddrag heraf for det seneste år, hvis offentliggørelse af årsregnskabet er foreskrevet i lovgivningen i det land, hvor den økonomiske aktør er etableret. Såfremt der er sket væsentlige ændringer siden seneste årsregnskab, skal der vedlægges information herom. Disse kan anføres i appendiks 4. Såfremt ansøger baserer sig på andre enheders formåen (underleverandører), beregnes ansøgers omsætning for ansøger og underleverandørerne samlet. Såfremt ansøger består af en sammenslutning af økonomiske aktører (konsortium), beregnes ansøgers omsætning samlet. Der udfyldes alene ét appendiks 4.
Ansøger skal være egnet til at opfylde de udbudte rammeaftaler. For at sikre dette, skal følgende mindstekrav til ansøgers egnethed være opfyldt for begge delaftaler: 1) Ansøgers soliditetsgrad skal som minimum være på 25 % de seneste 3 disponible regnskabsår.
Ansøger skal i sin anmodning om prækvalifikation aflevere følgende: - Liste over de betydeligste leveringer af relevans for rammeaftalens genstand, som ansøger har udført i løbet af de sidste fem (5) år, med angivelse af beløb, tidspunkter samt de offentlige eller private modtagere af disse leverancer inkl. kontaktperson. Appendiks 5 bedes benyttet. Der kan maksimalt angives fem (5) referencer. Anføres der flere end fem (5) referencer, vil der udelukkende blive lagt vægt på de fem (5) første referencer. Såfremt betaling for leverancer, angivet i referencelisten, er modtaget i anden valuta end DKK, bedes ansøgeren omregne denne til DKK til en kurs, der svarer til den dagskurs, der var gældende på leveringsdatoen for hver enkelt leverance (benyt evt. dette link: http://nationalbanken.statistikbank.dk/909). Ansøger skal være opmærksom på, at én reference kan vedrøre samtlige leveringer under en rammeaftale/kontrakt. Såfremt ansøgeren har leveret flere leverancer under en rammeaftale/kontrakt angives dette som én reference. Bemærk venligst, at de angivne tidspunkter ikke må være ældre end max fem (5) år fra anmodningsfristens udløb og ikke må vedrøre fremtidige leverancer. Ansøgeren bør i beskrivelsesfeltet forklare, hvad der er leveret på rammeaftalen og i hvilken periode. I datofeltet bør ansøgeren angive datoen for seneste leverance eller blot ”dags dato” til illustration af, at der er tale om et løbende leveringsforhold. Ansøger vil ikke blive afkrævet yderligere dokumenter for teknisk og faglig kapacitet. Dog forbeholder ordregiver sig ret til at kontakte ansøger eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.